v0008000 - kga
                                 udskrift
                                      af
                    sø- & handelsrettens dombog
                                ____________
den 30. januar 2006 blev af retten i sagen
v-8-04
scanvet a/s
(advokat henrik peytz v/advokat jakob mosegaard larsen)
mod
pharma nord aps
(advokat nicolai lindgreen)
afsagt sålydende
                                   d o m:
påstande
sagen vedrører spørgsmålet om pharma nord aps’ markedsføring af sit gluco-
saminprodukt under navnet glucosamin pharma nord strider mod scanvet a/s’
varemærkerettigheder vedrørende glucosamin pharma og glucosamin nord, og
om gyldigheden af scanvet a/s’ varemærkeregistrering af henholdsvis glucosa-
min pharma og glucosamin nord.
scanvet a/s (scanvet) har nedlagt følgende påstande:
                                       - 2 -
    1. pharma nord aps tilpligtes at ophøre med at anvende varemærket gluco-
       samin pharma nord i forbindelse med markedsføringen af lægemidlet glu-
       cosamin i danmark.
    2. registreringen i patent- og varemærkestyrelsens varemærkeregister af
       varemærket glucosamin pharma nord, reg.nr. vr 2004 00315, ophæves.
    3. pharma nord aps tilpligtes at anerkende at varemærket glucosamin
       nord, reg.nr. vr 2003 02278, er gyldigt registreret i patent- og vare-
       mærkestyrelsens varemærkeregister.
    4. pharma nord aps tilpligtes at anerkende at varemærket glucosamin
       pharma, reg.nr. vr 2003 02930, er gyldigt registreret i patent- og vare-
       mærkestyrelsens varemærkeregister.
    5. over for pharma nord aps’ påstand om ophævelse af scanvets vare-
       mærkeregistrering glucosamin nord, reg.nr. vr 2003 02278, påstås fri-
       findelse.
    6. over for pharma nord aps’ påstand om ophævelse af scanvets vare-
       mærkeregistrering glucosamin pharma, reg.nr. vr 2003 02930, påstås
       frifindelse.
pharma nord aps (pharma nord) har nedlagt følgende påstande:
    1. over for scanvets påstande 1 og 2 påstås frifindelse.
    2. over for scanvets påstand 3 påstås frifindelse og at scanvets varemær-
       keregistrering glucosamin nord, reg.nr. vr 2003 02278, ophæves.
    3. over for scanvets påstand 4 påstås frifindelse og at scanvets varemær-
       keregistrering glucosamin pharma, reg.nr. vr 2003 02930, ophæves.
sagsfremstilling:
glucosamin er et lægemiddel til behandling og lindring af symptomer ved slid-
gigt. glucosamin dæmper smerter, giver øget bevægelighed og hjælper med
genopbygningen af nyt bruskvæv. lægemidlet blev opdaget i begyndelsen af
1990’erne, og anvendtes oprindeligt navnlig til behandling af dyr. senere fandt
man ud af, at glucosamin også kunne have en effekt på mennesker. glucosamin
er en fælles betegnelse der dækker over forskellige kemiske forbindelser hvori
glucosamin indgår. glucosamin kan købes i håndkøb.
flemming velin var en af de første der opdagede at glucosamin kunne have en
effekt på led. scanvet er sammen med en række søster- og dattervirksomheder
inden for medicinalindustrien ejet af flemming velin og dennes familie. scanvet
er det oprindeligt stiftede selskab i gruppen. selskabet ejer i dag de fleste af
selskabernes varemærker og ejendomme. hovedmarkedet for selskaberne er
norden, men der drives også virksomhed i andre europæiske lande, herunder i
                                      - 3 -
polen. scanvet har således et søsterselskab nordvet aps der ejer et dattersel-
skab nordpharm i polen. det er tanken at nordpharm skal producere og mar-
kedsføre glucosamin til humant brug bl.a. med henblik på eksport til andre lan-
de, herunder til danmark. i danmark markedsfører endvidere et af scanvets
andre søsterselskaber, velin-pharma a/s, glucosamin til humant brug.
pharma nord blev stiftet i 1981. pharma nord er indehaver af varemærket phar-
ma nord, vr 1994 01659 der bl.a. er registreret for klasse 5: farmaceutiske
præparater mv. varemærket pharma nord blev taget i brug i 1980’erne, og blev
varemærkeregistreret i 1994. registreringen er senest forlænget til 2014. den
11. marts 2003 indgav pharma nord som den første virksomhed i danmark an-
søgning til lægemiddelstyrelsen om tilladelse til at markedsføre glucosamin som
lægemiddel.
den 18. marts 2003 indgav scanvet ansøgning til patent- og varemærkeregi-
stret om registrering af glucosamin pharma som ordmærke, og den 20. marts
2003 ansøgte velin-pharma a/s lægemiddelstyrelsen om markedsføringstilladel-
se for glucosaminprodukter. der ansøgtes om godkendelse af tre navne for pro-
dukterne, glucosaminsulfat velin-pharma, cartimin og glusamin.
scanvet indgav den 13. juni 2003 ansøgning til patent- og varemærkestyrelsen
om registrering af glucosamin nord som ordmærke. den 8. juli 2003 blev mær-
ket registreret under vr 2003 02278 for klasse 5.
den 5. september 2003 godkendte lægemiddelstyrelsen følgende navne for ve-
lin-pharma a/s’ glucosaminprodukter: glucosamin velin-pharma, cartimin og
glucoflex (senere ledflex).
patent- og varemærkestyrelsen imødekom den 9. september 2003 scanvets
ansøgning af 18. marts 2003 og registrerede ordmærket glucosamin pharma
under vr 2003 02930 for klasse 5.
den 10. september 2003 udstedte lægemiddelstyrelsen markedsføringstilladelse
til pharma nord for lægemidlet glucosamin pharma nord.
den 20. november 2003 udstedte lægemiddelstyrelsen markedsføringstilladelse
til velin-pharma a/s for lægemidlet glucosamin velin-pharma.
den følgende dag, den 21. november 2003, rettede scanvets advokat henven-
delse til pharma nord med krav om at pharma nord ophørte med at anvende
                                       - 4 -
navnet glucosamin pharma nord til markedsføring af sit glucosaminprodukt.
scanvet henviste til at anvendelsen af navnet glucosamin pharma nord stred
mod de af scanvet registrerede varemærker. kravet blev afvist af pharma nord.
den 26. november 2003 indgav pharma nord ansøgning til patent- og varemær-
kestyrelsen om registrering af glucosamin pharma nord som ordmærke, og den
23. december 2003 indgav pharma nord anmodninger til patent- og varemærke-
styrelsen om ophævelse af de af scanvet registrerede varemærker glucosamin
nord og glucosamin pharma. patent- og varemærkestyrelsen har stillet sagerne
i bero på sø- og handelsrettens afgørelse i nærværende sag.
den 10. maj 2004 blev glucosamin pharma nord registreret som ordmærke. det
fremgik af registerudskriften at der ikke under patent- og varemærkestyrelsens
behandling var fremkommet indsigelser mod registreringen.
nordpharm i polen har den 12. april 2004 afgivet følgende erklæring:
”to whom it may concern
we hereby inform, that the product documentation for glucosamine-sulphate
tablets 500 mg (named in poland reumatrix lek) was submitted to registration at
23rd february 2004.
we have … prepared and developed this documentation for [the] last 3 years.”
pharma nord har fremlagt et omfattende materiale med eksempler på pharma
nords anvendelse af ordmærket pharma nord i de sidste ca. 10 år.
scanvet har under sagen fremlagt eksempler på registrerede varemærker, hvori
ordene pharma eller nord indgår, herunder hydro pharma, pharma biotech,
pharma line, pharma plus, vest pharma, cross pharma, lifecycle pharma, anti-
sense pharma, nord media, anholt nord, boligbørs nord, nord forsikring og bolig
nord.
forklaringer:
flemming velin har forklaret at han har beskæftiget sig med medicinalbranchen i
27 år. scanvet og de øvrige selskaber har registreret lidt over 200 lægemidler.
oprindeligt beskæftigede selskaberne sig alene med veterinærmedicin, men se-
nere udvidede man til human medicin. velin-pharma a/s blev stiftet til dette
formål. i 2001 begyndte man at udvikle dokumentation for glucosamins effekt
med henblik på registrering af glucosaminprodukter som lægemidler.
                                        - 5 -
danmark var det første land hvor man ansøgte om tilladelse til at markedsføre
glucosaminprodukter. lægemiddelstyrelsen godkendte bl.a. navnene glucosamin
velin-pharma og cartemin til produkterne. det var ikke usædvanligt at man
sendte ansøgning ind på 2-3 produktnavne hvis man endnu ikke havde besluttet
sig endeligt for et navn. så kunne man vælge senere hen.
nordpharm er ved at få registreret glucosaminproduktet i polen. planen er at
glucosaminprodukterne produceres i polen hvor omkostningerne er lave, og der-
efter eksporteres til andre markeder, herunder det danske, under anvendelse af
nordpharm som produktnavn. dette var årsagen til at man havde ansøgt om
registrering af glucosamin nord og glucosamin pharma som danske varemær-
ker. man havde også fået registreret glucosamin velin som ordmærke.
baggrunden for at man allerede den 18. marts 2003 ansøgte om varemærkere-
gistrering af glucosamin pharma var, at flemming velin havde lært af bitter er-
faring at man skulle have sine varemærker på plads inden man indgav ansøg-
ning til lægemiddelstyrelsen, fordi det ellers kunne vise sig at det pågældende
navn ikke kunne anvendes i forbindelse med markedsføring, f.eks. fordi navnet i
mellemtiden var blevet registreret af tredjemand.
på ansøgningstidspunktet vidste man endnu ikke hvilket fællesnavn lægemid-
delstyrelsen ville godkende for glucosaminprodukterne. glucosamin var ikke op-
rindeligt anvendt som den generiske betegnelse.
flemming velin vidste ikke hvorfor man havde ansøgt om registrering af gluco-
samin nord, glucosamin velin og glucosamin pharma hver for sig, men man
mente vel at være dækket ind med de pågældende registreringer. det kunne
dog godt være at man ville have været bedre dækket ind ved at have registreret
glucosamin nordpharm eller glucosamin velin-pharma.
flemming velin kendte ikke til pharma nord forud for nærværende sag. hans
virke havde alene været inden for lægemiddelbranchen, og han kendte derfor
ikke til kosttilskuds- eller naturmedicinbranchen som er helt andre brancher.
alle firmaer vil helst have at det er firmaets navn der efterspørges, men i dan-
mark kigger forbrugeren mest efter navnet glucosamin. det er det man vil have.
derefter er det mest prisen forbrugeren lægger vægt på.
                                        - 6 -
claus hancke har forklaret at han er formand for vitalrådet. han har været læge
i 32 år. i dag beskæftiger han sig med orthomolekylær medicin, dvs. medicin der
forstærker kroppens selvhelbredende processer. vitalrådet blev stiftet i 2002
som pendant til ernæringsrådet på initiativ fra videnskabeligt selskab for ortho-
molekylær medicin og med støtte fra en række producenter af lægemidler og
naturlægemidler. han driver undervisnings- og foredragsvirksomhed og har i den
forbindelse fået honorar fra pharma nord. det drejer sig om et beløb på 50.000
kr. på årsbasis. han har kendt til pharma nord de sidste 20 år. han hørte første
gang om pharma nord i en reklame i ugeskrift for læger. ellers er pharma nord
mest kendt for q10 der er et lægemiddel der forstærker kroppens cellers energi-
produktion. alle forhandlere kender pharma nord, og også i lægestanden er det
et velkendt firma. han skal ikke kunne sige om forbrugerne er klar over hvilket
firma der laver hvad.
sven moesgaard har forklaret at han stiftede pharma nord i 1981 sammen med
elin wallin. sven moesgaard er medejer og teknisk direktør. omsætningen i
danmark er fordelt med ca. 80% på lægemidler og resten på kosttilskud. der er
flere produkter inden for kosttilskud, men omsætningen udgør en mindre del.
der er tre store producenter på markedet, ferrosan, pharma nord og dansk dro-
ge, i nævnte rækkefølge. pharma nords samlede omsætning er på omkring ½
mia. kr. om året. navnet pharma nord begyndte man at bruge i 1984 på eks-
portmarkederne. i danmark tog man navnet i brug i 1987/88.
pharma nord har gennem årene kørt meget koncentrerede forårs- og efterårs-
annoncekampagner. der er tale om massiv annoncering. det bliver nok til nogle
hundrede annoncer om året. derudover annonceres der løbende i ugeskrift for
læger og i husstandsomdelte aviser og blade. navnet pharma nord er altid an-
ført i annoncerne. pharma nord benytter sig også af markedsføring ved hjælp af
display i detailbutikkerne, deltagelse i lægekonferencer og pressemeddelelser om
fx produktgodkendelser. selskabet bruger i danmark mellem 5 og 10 mio. kr.
om året på markedsføring, i udlandet væsentlig mere. produkterne sælges på
apoteker, i matas-forretninger og helsekostbutikker, i alt 600 udsalgssteder.
den 18. december 2002 indgav pharma nord en såkaldt åbningsprocedure til
lægemiddelstyrelsen vedlagt ekspertresuméer. der var senere presseomtale af
at det gik meget langsomt med at få godkendt glucosaminprodukter i danmark.
den 7. marts 2003 fik man svar hvorefter pharma nord den 10. marts 2003 ind-
sendte den fulde ansøgning til lægemiddelstyrelsen. den 10. eller 11. marts
2003 var det omtalt på lægemiddelstyrelsens hjemmeside at man havde mod-
taget en ansøgning. der var masser af ulovligt glucosamin på markedet på det
                                        - 7 -
tidspunkt. den 12. marts 2003 kom det frem offentligt at glucosamin ville blive
godkendt til august. det kom også frem at pharma nord stod bag den første an-
søgning. der var voldsom interesse fra mange firmaer om at være først, for det
blev set som en konkurrenceparameter. markedsføringstilladelsen kom 10. sep-
tember 2003. seks dage senere gik man på markedet. i dag har pharma nord
over 50% af glucosaminmarkedet i danmark.
efter lægemiddelloven kan man som produktnavn anvende den generiske fæl-
lesbetegnelse sammen med navnet på det firma der ejer markedsføringstilladel-
sen. glucosamin var særdeles betydningsfuldt som en del af navnet fordi ordet
var endog særdeles kendt i offentligheden. lægemiddelstyrelsen havde oprinde-
ligt godkendt glucosaminsulfat pharma nord, men da fællesbetegnelsen senere
blev ændret til glucosamin, foreslog lægemiddelstyrelsen glucosamin pharma
nord i stedet. denne ændring passede pharma nord godt. navnet blev i første
omgang ikke søgt varemærkeregistreret. det anså man for unødvendigt, idet
navnet bestod af pharma nords stærkt indarbejdet varemærke, pharma nord, og
den generiske betegnelse glucosamin.
navnet glucosamin pharma nord bruges i 16-17 lande i europa, herunder i bel-
gien, spanien, finland, island, italien, holland, polen, sverige og norge. pharma
nord har markedsføringstilladelse til at anvende navnet glucosamin pharma
nord i disse lande.
for så vidt angår navnet nordpharm er det allerede registreret i danmark af no-
vo nordisk der anvender navnet internationalt. hvis nordpharm i polen vil mar-
kedsføre sit glucosaminprodukt i danmark under navnet glucosamin nordpharm,
vil pharma nord modsætte sig det, for det kan medføre risiko for forveksling
med glucosamin pharma nord.
procedure:
scanvet har anført at glucosamin nord og glucosamin pharma er gyldigt regi-
strerede, og at registreringerne ikke skal ophæves idet mærkerne har fornødent
særpræg, jf. varemærkelovens § 2 og § 13. om et mærke har særpræg, skal
skal afgøres efter en samlet vurdering af samtlige faktiske oplysninger.
i forbindelse med registreringen af mærkerne har patent- og varemærkestyrel-
sen foretaget en konkret vurdering og fundet at glucosamin nord og glucosamin
pharma havde fornødent særpræg.
                                         - 8 -
sammenstillingen af ordene glucosamin og nord forekommer kun i scanvets
varemærke. varemærket er derfor egnet til at adskille scanvets produkter fra
andre virksomheders, det har tilstrækkelig distinktivitet. nord er et ord fra det
sproglige almeneje. nord er ikke en geografisk betegnelse, for nord ligger ikke
noget bestemt sted. nord kan derfor godt have særpræg, jf. patent- og vare-
mærkestyrelsens varemærkehåndbog, pkt. 2.3.2. nord har særpræg i sig selv i
forhold til glucosaminprodukter som jo ikke har noget med nord at gøre. sam-
menstilling af glucosamin og nord er helt usædvanlig, og der er derfor tale om
et stærkt varemærke. de fremlagte eksempler fra registreringspraksis viser da
også at mærker med sammenstilling af ordet nord og et ord af deskriptiv karak-
ter i praksis registreres, og at de således anses for at have fornødent særpræg.
sammenstillingen af glucosamin og pharma forekommer ikke i andre sammen-
hænge. varemærket er derfor egnet til at adskille produkterne fra andre virk-
somheders produkter. der er tale om en kombination af den deskriptive fælles-
betegnelse glucosamin og ordet pharma. pharma er ikke et dansk ord. pharma
giver associationer, men er ikke direkte beskrivende. sådanne ord har særpræg,
jf. varemærkehåndbogens pkt. 3.4. glucosamin pharma har dermed særpræg.
de fremlagte eksempler viser da også at mærker med sammenstilling af ordet
pharma og et ord af deskriptiv karakter i praksis registreres, og at de således
anses for at have fornødent særpræg.
pharma nords registrering af glucosamin pharma nord krænker scanvets rettig-
heder til glucosamin nord og glucosamin pharma, da mærkerne er forvekslelige,
jf. varemærkelovens § 4, stk. 1, nr. 2, og § 15, stk. 1, nr. 2.
når det skal vurderes om der foreligger forvekslelighed mellem to mærker, skal
mærkerne ses i sammenhæng og som en helhed. almindelige ord og forstavelser
indgår således i vurderingen. selv om glucosamin ikke har særpræg, så er det
en betydelig del af mærkerne. det er den første og længste del af begge parters
varemærker. og selv om der er tale om en fællesbetegnelse, er det en domine-
rende del af varemærkerne. det er den del som forbrugerne vil lægge mærke til.
det forhold at glucosamin kan købes som håndkøbsmedicin, gør at der skal min-
dre til for at statuere forvekslelighed.
glucosamin pharma og glucosamin nord er unikke sammenstillinger og nyder
derfor en bred beskyttelse. da der er vareartslighed, er kravet til mærkelighed
beskedent.
                                       - 9 -
glucosamin nord og glucosamin pharma nord er forvekslelige idet første og sid-
ste ord er ens. tilføjelsen af pharma ændrer ikke herved. der er også risiko for
forveksling mellem mærkerne glucosamin pharma og glucosamin pharma nord,
selv om mærkerne ikke er helt ens. kun et ord adskiller mærkerne fra hinanden.
syns- og lydbillledet er ens.
pharma nord har anført at scanvet på grund af lægemiddelloven er udelukket
fra at anvende de registrerede varemærker i praksis. scanvet har hertil anført at
de varemærkeregistreringer som scanvet har foretaget, er helt legitime registre-
ringer, og at brugspligten først indtræder efter fem år. faktisk benyttelse er in-
gen betingelse for registrering. derfor kan der registreres varemærker uden
konkret tanke om brug.
der er helt sædvanligt i medicinalindustrien at gøre brug af defensive varemær-
keregistreringer. registreringerne skal sikre at scanvet senere kan anvende
navnet til markedsføring. man må i den forbindelse lægge flemming velins for-
klaring til grund med hensyn til planerne om markedsføring af nordpharms glu-
cosaminprodukt i danmark under navnet nordpharm. scanvets registreringer er
således udtryk for sædvanlige forretningsmæssige dispositioner. nordpharm ville
i øvrigt nok ikke kunne registreres på grund af forvekslelighed med varemærket
pharma nord.
det forhold at pharma nord alene gør brug af firmanavn og den generiske fæl-
lesbetegnelse, er uden betydning for vurderingen af om der foreligger en kræn-
kelse. brugen af eget navn må ikke kunne give anledning til forveksling.
pharma nords indarbejdelse er uden betydning for forvekslelighedsbedømmel-
sen. brug af eget navn i henhold til varemærkelovens § 5 er ikke tilladt hvis der
indtræder forveksling med andre varemærker.
pharma nord har anført at sammenstilling af to ikke særprægede ord godt kan
have særpræg samlet set, men der skal da være noget særligt ved sammenstil-
lingen, og det er ikke tilfældet med glucosamin nord eller glucosamin pharma.
glucosamin er en fællesbetingelse for den aktive del af produkterne i sagen. in-
den for det farmaceutiske område har glucosamin overhovedet ikke noget sær-
præg. det er derfor alene relevant at se på nord og pharma. nord er en angivel-
se der henviser til varemærkets geografiske oprindelse, nord peger i retning af
at produktet kommer fra norden, og har derfor ikke særpræg. pharma er lige
                                        - 10 -
som f.eks. ordet dental en beskrivelse af varemærkets anvendelsesområde.
pharma kan derfor heller ikke give varemærket særpræg.
scanvets to registreringer består således af dele der i sig selv savner særpræg.
der er ikke skabt en egen betydning eller magi ved sammensætningen. scanvet
har ikke begrundet selskabets antagelse om at det giver varemærkeretligt sær-
præg at kombinere glucosamin med pharma og glucosamin med nord.
eksistensen af andre varemærkeregistreringer hvori ordene nord eller pharma
indgår sammen med en beskrivende del, bør være uden betydning for rettens
vurdering i nærværende sag. de pågældende registreringer har ikke været un-
dergivet prøvelse f.eks. ved domstolene. en række af registreringerne er af æl-
dre dato og ville nok ikke kunne finde sted i dag. der er i øvrigt ikke fremlagt
eksempler der består af en fri kemisk betegnelse i kombination med pharma el-
ler nord.
da scanvets registreringer ikke har særpræg, bør registreringerne udslettes, jf.
varemærkelovens § 13.
hvis retten finder at scanvets registreringer kan opretholdes, gøres det gælden-
de at pharma nords brug af glucosamin pharma nord ikke strider mod scanvets
varemærker, idet scanvets varemærker udelukkende består af dele der ikke har
særpræg eller dominans. der skal anlægges en helhedsbedømmelse. pharma er
uden særpræg på farmaceutiske område. nord er ikke i sig selv egnet til at bi-
drage til fornødent særpræg. glucosamin er en generisk betegnelse. beskyttel-
sen af scanvets varemærker må derfor være begrænset til kun at omfatte det
der er helt identisk.
der skal en meget lille afvigelse til for at et mærke falder uden for scanvets va-
remærkers beskyttelsesområde. det er i den forbindelse af betydning hvilken
grad af særpræg det andet varemærke har. derfor er det blevet et væsentligt
tema i sagen i hvilket omfang pharma nord har særpræg. pharma nord er netop
det særprægede ved glucosamin pharma nord. pharma nord har foretaget en
bredt favnende annoncering for lægemidler gennem en længere årrække. be-
handlere ved godt hvem pharma nord er. pharma nord er stærkt indarbejdet og
har derfor efter praksis et videre beskyttelsesområde.
scanvets argumentation hænger ikke sammen. på den ene side anføres det at
glucosamin pharma og glucosamin nord er forvekslelige med pharma nord der
er det ældre af varemærkerne, og på den anden side hævdes at glucosamin
                                         - 11 -
pharma nord strider mod glucosamin pharma og glucosamin nord. det forhold
at glucosamin er tilføjet, skulle altså betyde at der er risiko for forveksling. men
glucosamin er netop det generiske element. scanvet kan ikke mene begge dele
samtidig.
scanvets registrerede ordmærker har aldrig været anvendt og kan heller ikke
anvendes. det følger af lægemiddelloven at scanvet ikke kan anvende de regi-
strerede mærker, da selskabet ikke hedder pharma eller nord. der opstår derfor
i praksis ingen risiko for forveksling mellem scanvets svage mærker på den ene
side og pharma nords stærke mærke på den anden side. pharma nord bør derfor
ikke afskæres fra at markedsføre sit produkt under betegnelsen glucosamin
pharma nord hvilken betegnelse man i dag anvender i 16-17 europæiske lande.
selv om scanvets registreringer måtte være gyldige, kan pharma nord anvende
pharma nord på sine produkter for glucosamin. anvendelsen er i overensstem-
melse med varemærkelovens § 5 om brug af eget navn og varens art. § 5 inde-
bærer en begrænsning i varemærkeindehaverens ret, medmindre der kan påvi-
ses noget illoyalt hvilket ikke er tilfældet. pharma nord har ikke haft og kan ikke
have haft til hensigt at udnytte nogen ret der tilhører scanvet. pharma nord skal
derfor under alle omstændigheder frifindes for påstanden om at ophøre med at
anvende betegnelsen glucosamin pharma nord.
den reelle baggrund for sagen er at scanvet ønsker at hindre pharma nord i at
udnytte egen goodwill. scanvet har ingen selvstændig interesse i de registrerede
mærker. registreringerne fandt sted som følge af offentliggørelsen af at det var
pharma nord der havde indgivet ansøgning til lægemiddelstyrelsen, og har som
eneste formål at søge at hindre pharma nord i at markedsføre sit produkt under
navnet glucosamin pharma nord. hvorfor har scanvet ikke bare registreret
nordpharm eller velin-pharma når det er disse navne man agter at anvende?
det er svært at spå om hvad et polsk selskab teoretisk set kunne tænkes at gøre
i fremtiden, men det fremgår af selskabets erklæring at man har tænkt sig at
anvende reumatrix lek for produktet og altså ikke nordpharm. dette bestyrker
pharma nords opfattelse af at formålet med scanvets registreringer er at spæn-
de ben for pharma nords mulighed for at udnytte egen goodwill.
retten begrundelse og resultat:
pharma nords anvendelse af den generiske fællesbetegnelse glucosamin i sam-
menhæng med det registrerede og gennem mange års intensiv markedsføring
                                      - 12 -
stærkt indarbejdede varemærke pharma nord sker i overensstemmelse med
varemærkelovens § 5. som følge heraf frifindes pharma nord for de af scanvet
nedlagte påstande 1 og 2.
for så vidt angår varemærket glucosamin nord, er det første ord den generiske
fællesbetegnelse for det aktive stof i glucosaminproduktet og er således alene af
beskrivende karakter. nord er et almindeligt anvendt ord i det danske sprog,
men nord er dog ikke en præcis geografisk betegnelse for et bestemt sted eller
område, men alene en retningsangivelse.
retten finder samlet at sammenstillingen af glucosamin og nord har fornødent
særpræg. såvel glucosamin som nord er i varemærkeretlig henseende svage
bestanddele, og varemærket kan således kun beskyttes mod identiske eller næ-
sten identiske mærker. retten tager derfor scanvets påstand 3 til følge, mens
scanvet frifindes for den af pharma nord nedlagte påstand 2.
for så vidt angår varemærket glucosamin pharma, er det første ord fællesbe-
tegnelsen glucosamin der som anført alene er beskrivende. pharma er ikke et
ord der benyttes almindeligt i det danske sprog, men det er meget suggestivt og
leder tankerne hen på den farmaceutiske produktverden. retten lægger til grund
at ordet pharma benyttes almindeligt af virksomheder inden for parternes bran-
che.
retten finder samlet at sammenstillingen af glucosamin og pharma har fornø-
dent særpræg. beskyttelsesomfanget er som for glocosamin nord. retten tager
derfor scanvets påstand 4 til følge, mens scanvet frifindes for den af pharma
nord nedlagte påstand 3.
hver part er blevet frifundet for modpartens påstande om ophævelse af vare-
mærkeregistreringer. derfor ophæves sagens omkostninger.
                               thi kendes for ret:
    1. pharma nord aps skal anerkende at varemærket glucosamin nord,
        reg.nr. vr 2003 02278, er gyldigt registreret i patent- og varemærkesty-
        relsens varemærkeregister.
                                        - 13 -
    2. pharma nord aps skal anerkende at varemærket glucosamin pharma,
       reg.nr. vr 2003 02930, er gyldigt registreret i patent- og varemærkesty-
       relsens varemærkeregister.
    3. pharma nord aps frifindes i øvrigt for scanvet a/s’ påstande.
    4. scanvet a/s frifindes for de af pharma nord aps selvstændigt nedlagte
       påstande.
    5. hver part bærer sine sagsomkostninger.
allan suhrke                       jens feilberg              uffe thustrup
                                         (sign.)
                                      ___ ___ ___
                          udskriftens rigtighed bekræftes
                           p.j.v. sø- og handelsretten, den
